BECKWITH] TEXT AND TRANSLATION 435 
A no keia olelo a ke Alii, hele aku la kahi kahu a hiki i kahi o na 
kaikamahine, a ike mai la lakou i keia mea, hai aku la oia, “ He 
alele wau i-hoounaia mai nei e kuu Alii e kii mai i kekahi o oukou e 
like me ka’u mea e manao ai e lawe, nolaila, ke lawe nei wau i kahi 
mea uuku o oukou e hele e launa pu me kuu Alii e like me kana 
kauoha.” 
A laweia aku la o Kahalaomapuana, alaila, ua hoohauoliia ka 
naau o kona mau kaikuaana, no ka manao no e loaa ana ka pomaikai 
mahope. 
A hiki aku la ua wahi kaikaina nei o Jakou imua o Laieikawai. 
Ta ia nae i hiki aku aia ka hale, wehe ae la ke kahu o ke Alii i ka 
puka o ka Halealii, ia manawa, ua hoopuiwa kokeia ko Kahalao- 
mapuana lunamanao, no ka ike ana aku ia Laieikawai e kau mai 
ana iluna o ka eheu o na manu e like me kona ano mau, elua hoi mau 
manu Iiwipoiena e kau ana ma na poohiwi o ke Alii, e lu ana i na 
wai ala lehua ma ke poo o ke Alii. 
A no ka ike ana aku o Kahalaomapuana i keia mau mea, a he 
mea kupanaha ia imua o ke Kaikamahine malihini, haule aku la 
oia i ka honua me ka naau eehia. 
Hele aku la ke kahu o ke Alii, a ninau aku la, “ Heaha keia e ke 
kaikamahine? ” 
A palua kana ninau ana, alaila, ala ae Ja ke kaikamahine, a olelo 
aku la i ke kahu o ke Alii me ka i aku, “ E ae mai oe ia’u e hoi au 
me ou kaikuaana, ma kahi i loaa ai wau ia oe, no ka mea, ua eehia 
wau 1 ka maka’u no ke ano e loa o kau Alii.” 
Olelo mai la ke kahu o ke Alii, “ Mai maka’u oe, mai hopohopo, 
e ku oe a e komo aku e halawai me kuu Alii e like me kana kauoha 
la oe.” 
“ He maka’u,” wahi a ke kaikamahine. 
A lohe mai Ja ke Alii i ka lata haukamumu, ala ae la oia a hea 
aku la ia Kahalaomapuana, alaila, ua hoopauia ko ke kaikamahine 
naau kaumaha, a komo aku la ka malihini e launa me ke Alii. 
I mai la o Laieikawai, “Nau anei ka mea kani lealea i kani mai ai 
i kela po, a me keia po?” 
“Ae, na’u,” wahi a Kahalaomapuana. 
“Oiana,” wahi a Laieikawai, “ hookani ia ana.” 
Lalau ae la o Kahalaomapuana i kana pu la-i ma kona pepeiao, 
e-hookani aku la imua o ke Alii; alaila, ua hoolealeaia o Laieikawai. 
Oia ka makamua o ko ke Alii ike ana i keia mea kani. 
